section_heading: Amaterska promatranja
paragraph_text: Messier 44 ima prividni sjaj od magnitude + 3,7. U tamnijim noćima lako je uočljiv kao mrljica u središtu zviježđa Raka. Manji dvogled bit će dovoljan da razluči skup na pojedine zvijezde. Veći dvogledi i manji teleskopi pokazat će veći broj zvijezda. Veliki teleskopi kvare dojam skupa jer ne stane u njihovo vidno polje zbog veliko prividnog promjera.